CELEX: 22005D0102
Language: sl
Date: 2005-07-08 00:00:00
Title: Sklep Skupnega odbora EGP št. 102/2005 z dne  8. julija 2005  o spremembi Priloge IV (Energetika) k Sporazumu EGP

24.11.2005   
            
            
               SL
            
            
               Uradni list Evropske unije
            
            
               L 306/34
            
         
      SKLEP SKUPNEGA ODBORA EGP
   
   št. 102/2005
   z dne 8. julija 2005
   o spremembi Priloge IV (Energetika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IV k Sporazumu je bila spremenjena s Sklepom Skupnega odbora EGP št. 43/2005 z dne 11. marca 2005 (1).
            
         
               (2)
            
            
               Direktivo 2001/77/ES Evropskega Parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo (2) je treba vključiti v Sporazum –
            
         SKLENIL:
   Člen 1
   Za točko 18 (Uredba (ES) št. 2422/2001 Evropskega parlamenta in Sveta) Priloge IV k Sporazumu se vstavi naslednja točka:
   
      
                  „19.
               
               
                  
                     32001 L 0077: Direktiva 2001/77/ES Evropskega parlamenta in Sveta z dne 27. septembra 2001 o spodbujanju proizvodnje električne energije iz obnovljivih virov energije na notranjem trgu z električno energijo (UL L 283, 27.10.2001, str. 33).
                  Za namen tega sporazuma veljajo določbe Direktive z naslednjimi prilagoditvami:
                  
                              (a)
                           
                           
                              Ta direktiva se ne uporablja za Lihtenštajn;
                           
                        
                              (b)
                           
                           
                              Datum ‚27. oktober 2002‘ iz člena 3(2) in datum ‚27. oktober 2003‘ iz členov 3(3), 5(1) in 6(2) se nadomestita s ‚šest mesecev od začetka veljavnosti Sklepa Skupnega odbora EGP št. 102/2005 z dne 8. julija 2005‘;
                           
                        
                              (c)
                           
                           
                              V drugi alinei člena 3(2), se beseda ‚Skupnost‘ nadomesti z ‚države EFTA‘;
                           
                        
                              (d)
                           
                           
                              Odstavek 8 Protokola 1 se ne uporablja za drugo alineo člena 3(4);
                           
                        
                              (e)
                           
                           
                              Izraz iz člena 4(1) ‚člena 87 in 88 Pogodbe‘ se nadomesti s ‚člena 61 in 62 Sporazuma EGP‘. Izraz ‚člena 6 in 174 Pogodbe‘ se nadomesti s ‚člen 73 Sporazuma EGP‘;
                           
                        
                              (f)
                           
                           
                              V Prilogi se doda naslednje:
                              
                                          ‚Islandija
                                       
                                       
                                          5,58
                                       
                                       
                                          99,90
                                       
                                       
                                          99,50 (3)
                                          
                                       
                                    
                                          Norveška
                                       
                                       
                                          110,95
                                       
                                       
                                          96,30
                                       
                                       
                                          90,00 (4)‘
                                       
                                    
                        
            
   Člen 2
   Besedili Direktive 2001/77/ES v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 9. julija 2005, če so bila Skupnemu odboru EGP (5) predložena vsa uradna obvestila v skladu s členom 103(1) Sporazuma.
   Člen 4
   Ta sklep se objavi v sklopu EGP in Dopolnilu EGP Uradnega lista Evropske unije.
   
   
      V Bruslju, 8. julija 2005
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 198, 28.7.2005, str. 45.
   
      (2)  UL L 283, 27.10.2001, str. 33. Direktiva, kakor je bila nazadnje spremenjena z Aktom o pristopu iz leta 2003.
   
      (3)  Vrednost za Islandijo je pogojena s tem, da ni sprememb pri povezljivosti z drugimi elektroenergetskimi omrežji. Poleg tega je treba postavko za 2010 zaradi pomembnosti klimatskih dejavnikov na proizvodnjo električne energije iz vodnih virov, povpraševanja po električni energiji in okvar pri prenosu, izračunati na podlagi široko zastavljenega modela, ki temelji na hidroloških in klimatskih pogojih.
   
      (4)  Zmožnost Norveške, da doseže svoj cilj 90 odstotkov je pogojena s tem, da se potrošnja električne energije ne poveča za več kot 1 odstotek letno. To ustreza približno 6-7 TWh novih proizvodnih zmogljivosti električne energije iz obnovljivih virov energije, uvedenih med 1997 in 2010.
   Zaradi občutnih spreminjanj v Norveški proizvodnji električne energije v hidroelektrarnah bi lahko za Norveško postalo nujno, da v svojih poročilih o izpolnjevanju okvirnih ciljev upošteva povprečno zmogljivost proizvodnje hidroelektrarn.“
   
      (5)  Navedene so ustavne zahteve.